बुर्ज थरोड़ से जली कार हुई बरामद पुलिस जांच में जुटी
बठिंडा|थाना दयालपुराके अधीन गांव बुर्ज थरोड़ से जली हुई हालत में एक कार बरामद हुई है। आशंका जताई जा रही है कि किसी व्यक्ति ने कार चोरी करने के बाद उसे खुर्द बुर्द करने के लिए जला दिया है। एएसआई सुखदेव सिंह ने बताया कि पुलिस को सूचना मिली कि गांव बुर्ज थरोड़ को जाली लिंक रोड के नजदीक ड्रेन पुल के पास एक मारूति कार जली हुई हालत में खड़ी मिली। पुलिस ने मौके पर पहुंचकर देखा तो कार के साथ साथ नंबर प्लेट भी पूरी तरह से जल चुकी थी, इसलिए उसके मालिक का पता नहीं चल सका है। पुलिस ने कार को अपने कब्जे में लेकर इसकी गंभीरता से जांच शुरू कर दी है। एएसआई सुखदेव सिंह ने बताया कि कार की जांच चल रही है, जल्द ही इसके मालिक का पता कर लिया जाएगा।
hin_Deva hin_Deva